google/wiki40b huggingface dataset:
Lanuéjouls

Poloha

Obec má rozlohu 12 km². Najvyšší bod je položený 556 m n. m. a najnižší bod 437 m n. m.

Obyvateľstvo

Počet obyvateľov obce je 733 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sériový port

Seriový port alebo štandard RS-232 alebo sériová linka je komunikačné rozhranie osobných počítačov a inej elektroniky. Sériový port je určený na vzájomnú sériovú komunikáciu dvoch zariadení, čiže dáta sa prenášajú po jednotlivých bitoch postupne za sebou (v sérii) po jednom vodiči. Podobne sériovo komunikujú aj USB a Ethernet.
Sériový port patrí medzi tzv. legacy porty (zastarané) a je nahrádzaný rýchlejším USB.
Sériové porty môžeme nájsť v automatických priemyselných systémoch, prístrojoch na vedeckú analýzu, pokladničných systémoch a v niektorých priemyselných a spotrebiteľských produktoch. Sieťové prvky (ako routery a switche) mávali sériový port na konfiguráciu zariadenia. Sériový port sa používal v oblastiach ako jednoduché a lacné riešenie umožňujúce vzájomnú spoluprácu medzi dvoma zariadeniami, pred nahradením už spomenutým USB.

Hardvér

Štandard RS-232 definuje napätia a prenosové rýchlosti medzi zariadeniami ktoré ho používajú. Podľa štandardu RS-232 sú definované vzájomne sériovo komunikujúce zariadenia Data Terminal Equipment (DTE) a Data Communications Equipment (DCE), v našom prípade skratka DTE reprezentuje počítač a skratka DCE zariadenie, ktoré je s ním prepojené prostredníctvom sériovej linky. Štandard RS-232 stanovuje že DTE zariadenia používajú 25-pinový konektor (zástrčku) a DCE zariadenia 25-pinový konektor (zásuvku). 25-pinové konektory boli postupne nahradené kompaktnejšími 9-pinovými. Konektory na strane DTE majú vždy kolíky (samec, male).

Napätie

Elektrické charakteristiky výstupov a vstupov sú dané normou RS-232, ktorá využíva invertovanú logiku na rozdiel od moderných číslicových protokolov. V stave logickej nuly majú napätie 3 až 25 V, v stave logickej jednotky -3 až -25 V vzhľadom na signálovú zem. Rozsah -3 až 3 V je považovaný za zakázanú oblasť (žiaden logický stav).

Sériový port v počítači

Niektoré počítače, ako IBM PC, používali integrovaný obvod nazývaný UART, ktorý mení na (a z) asynchrónny sériový formát a automaticky hľadá časovanie a ohraničenie dát. Veľmi lacné systémy napr. prvé domáce počítače by namiesto použitia CPU na posielanie dát cez výstupný pin použili takzvanú bit-banging techniku.
Prevažná väčšina osobných počítačových matičných dosiek stále obsahuje prinajmenšom jeden sériový port. Systémy s malými rozmermi a notebooky často neobsahujú sériový port pre úsporu miesta. RS-232 bol štandard pokiaľ obvody potrebovali kontrolu, sériový port sa stal veľmi lacným a často existoval ako jediný čip, niekedy tiež v prepojení s paralelným portom.
Preutin-Higny

Poloha

Obec má rozlohu 7,02 km². Najvyšší bod je položený 367 m n. m. a najnižší bod 272 m n. m.

Obyvateľstvo

Počet obyvateľov obce je 144 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Varnsdorf

Dejiny

Dejiny mesta začínajú v 2. polovici 14. storočia založením hospodárskych dvorov. Varnsdorf bol povýšený na mesto v roku 1868, do tej doby bol najväčšou dedinou Rakúsko-Uhorska. V roku 1830 tu bolo prvé celé liturgické prevedenie Beethovenovovej „Missy Solemnis“ - slávnostnej omši. Mesto má bohatou tradíciu textilného a strojárenského priemyslu. Roku 1868 prišiel do Varnsdorfu prvý vlak z Děčína, a vďaka železnici nastal rozvoj ďalších priemyselných odvetví, predovšetkým strojárenstva. V druhej polovici 19. storočia mal Varnsdorf prezývku „Malý Manchester českého Holandska“. V roku 1870 bola vo Varnsdorfu založená Starokatolícka cirkev. V roku 1947 tu prebehol štrajk, ktorý mal vplyv na udalosti v roku 1948. Po 2. svetovej vojne sa Varnsdorfu hovorilo „mesto mládeže, záhrad a komínov (tovární)“.
Prohibícia

Prohibícia (lat. prohibitio - zakazovať) je (štátny) zákaz výroby, dovozu a/alebo predaja nejakého výrobku, spravidla alkoholu, drogy a podobných látok.
Prohibícia sa spája najmä s absolútnym zákazom výroby, distribúcie a predaja alkoholických nápojov. V rokoch 1914-1933 bola postupne uplatnená v USA, severských štátoch a v Rusku, väčšina štátov však od nej odstúpila. Aj v súčasnosti je uplatnená v niektorých amerických okresoch /counties/.
Pápežské konzistórium

Pápežské konzistórium je označenie pre zasadnutie zboru kardinálov, ktoré zvoláva pápež do Ríma a ktoré sa koná za jeho predsedníctva (kánon 353 CIC). Rozlišujú sa konzistóriá riadne, ktorých sa musia zúčastniť aspoň kardináli ktorí sa zdržiavajú v Ríme, a mimoriadne, na ktorých je povinná účasť všetkých kardinálov.

Vymenovanie kardinálov

Na konzistóriu (pred zborom kardinálov) sú tiež vyhlasované rozhodnutia o kreovaní nových kardinálov, hoci ich nominácie bývajú oznamované v predstihu. Pri svojom vymenovaní dostane kardinál menovací dekrét, kardinálsky biret (namiesto predtým udeľovaného kardinálskeho klobúku) a kardinálsky prsteň.
Saint-Théoffrey

Poloha

Obec má rozlohu 5,75 km². Najvyšší bod je položený 1 240 m n. m. a najnižší bod 905 m n. m.

Obyvateľstvo

Počet obyvateľov obce je 444 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montgaillard (Hautes-Pyrénées)

Poloha

Obec má rozlohu 9,64 km². Najvyšší bod je položený 602 m n. m. a najnižší bod 419 m n. m.

Obyvateľstvo

Počet obyvateľov obce je 754 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kristus Spasiteľ (Rio de Janeiro)

Kristus Spasiteľ alebo Kristus Vykupiteľ (po portugalsky: O Cristo Redentor) je socha Ježiša Krista postavená v roku 1931 v Brazílii nad mestom Rio de Janeiro. Je umiestnená na 700 metrov vysokom pahorku Corcovado, jej výška je 30 metrov a podstavec pod ňou meria 8 metrov. Zobrazuje Krista s roztiahnutými rukami, akoby objímal mesto. Toto gesto malo vyjadrovať súcit a radosť z nezávislosti. 
Myšlienka vytvoriť sochu sa zrodila v roku 1922, keď Brazília oslavovala 100.výročie nezávislosti. U Brazílčanov mala myšlienka úspech, začali sa organizovať zbierky pre získanie finančných príspevkov na sochu a o necelých 15 rokov bola ich idea naplnená. 
Na vrchol pahorku vedie železnica postavená v roku 1885, ktorá končí 40 m pod sochou. Pod sochou sa nachádza terasa, z ktorej je krásny výhľad na centrum Ria de Janeira, pláže Copacabana, Ipanema, či Cukrovú Homoľu. Celá socha váži 1.145 ton.
Ružena Polónyová-Žaludová

Životopis

V roku 1919 – 1923 študovala na reálke v Příbrami, 1923 – 1927 na Št. koedukačnom ústave. Roku 1928 – 1931 vyučovala na obecných školách v Prahe a súčasne si robila št. skúšky z hudby a tak získala diplom stredošk. učiteľky hudby. V roku 1941 – 1945 pôsobila na učiteľskom ústave v Banskej Bystrici. V roku 1959 – 1966 odborná asistentka na Pedagogickom ústave v Nitre. Spolupracovala na tvorbe učebníc a metodických príručiek hudobnek výchovy pre 8. a 9. ročník základných škôl a na skriptách pre padagogické inštitúty. Viedla spevácke zbory na školách, kde pôsobila.
Le Pontet (Savoie)

Poloha

Obec má rozlohu 8,66 km². Najvyšší bod je položený 1 569 m n. m. a najnižší bod 833 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Vaux-le-Vicomte

Zámok Vaux-le-Vicomte je francúzsky barokový zámok, ktorý leží asi 6 km východne od Melunu v strednom Francúzsku.
Zámok vybudovali v rokoch 1656 až 1661, na podnet francúzskeho ministra financií Nicolasa Fouqueta, architekt Louis Le Vau, maliar interiérovej výzdoby Charles Le Brun (za účasti Pierra Mignarda a Pierra Pugeta) a záhradný architekt André Le Nôtre.
Élancourt

Geografia

Susedné obce: Plaisir, Trappes, Le Mesnil-Saint-Denis, La Verrière, Maurepas a Jouars-Pontchartrain.
Vágar

Vágar (dán.: Vågø) je tretí najväčší ostrov Faerských ostrovov.

Geografia

Leží na západ od najväčšieho a najľudnatejšieho ostrova Streymoy a na východ od malého ostrova Mykines. Má rozlohu 175,4 km² a 2 949 obyvateľov. Tvar ostrova je odlišný, podobá sa psej hlave. Sørvágsfjørður sú ústa a Fjallavatn je oko. V roku 2002 bol dokončený 4 km dlhý tunel, spojujúci ostrovy Streymoy a Vágar. Na ostrove je 41 vrchov, z toho najväčší Árnafjall, meria 722 m.

Jazerá

2,7 % ostrova tvorí voda, z toho najviac jazerá Sørvágsvatn a Fjallavatn.
Sørvágsvatn alebo Leitisvatn je najväčšie jazero na Faerských ostrovoch. Leží v južnej časti ostrova. Rozlohu má 3,43 km². Z jazera odteká do Atlantického oceánu vodopád Bøsdalafossur. Na východ od jazera sú 146 metrov vysoké skaly Trælanípa. Na jazere sú dobré podmienky pre chytanie rýb.
Fjallavatn je druhé najväčšie jazero na Faerských ostrovoch hneď po jazere Sørvágsvatn. Leží v severnej časti ostrova. Rozlohu má 1,02 km². Na jazere sú dobré podmienky pre chytanie rýb.

Letisko Vágar

Letisko Vágar (IATA: FAE, ICAO: EKVG) je jediné letisko na Faerských ostrovoch. Leží asi 1,5 km západne od mesta Sørvágur a menej než 1 km východne od jazera Sørvágsvatn. Bolo postavené Britmi v období 2. svetovej vojny. Z letiska, aerolinkami Atlantic Airways, do Kodane aerolinkami FaroeJet a do Reykjavíku aerolinkami Air Iceland je možné sa dostať do Kodani, Reykjavíku, Londýna, Stavangeru, Aberdeenu, Aalborgu, Billundu, Osla, Newcastle a na Shetlandy. Dráha je asfaltová, dĺžka dráhy je 1 250 m.
Charens

Poloha

Obec má rozlohu 13,47 km². Najvyšší bod je položený 1 551 m n. m. a najnižší bod 644 m n. m.

Obyvateľstvo

Počet obyvateľov obce je 23 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Metanoia

Teológia

V Teológii sa metanoiou označuje zmena mysle, ktorá je produktom, výsledkom pokánia. Pokánie je potrebné a užitočné, lebo prináša zmenu mysle alebo metanoiu. Táto zmena mysle bude mať za následok zmenu osobného postoja na odmietanie hriechu, trebárs aj replikáciou dobrej vôle, zhovievavosťou, a sebaintegráciou vo vzťahu k všeobecnej harmónii alebo božstva. Tieto dva pojmy (pokánie a metanoia) sa často zamieňajú.
Avšak, predpona "meta-" so sebou nesie aj iné varianty, ktoré sú v súlade s východným gréckym filozofickým myslením a možno sú v rozpore so západnými názormi. "Meta-" sa navyše používa na vyjadrenie "okrem" a "mimo". Napr. Metamorfóza ako premena a metafyzika ako mimo hraníc fyziky. "Meta" tiež znamená "vedľa" alebo "po", ako v metafyzike, kde knihy, ktoré nazývame metafyzika sú umiestňované vedľa alebo po knihách o fyzike.
Grécky termín pre pokánie, metanoia, označuje zmenu mysle, zmenu orientácie, zásadnú transformáciu postoja jednotlivcov na videnie sveta a samého seba, a nový spôsob lásky k druhým a k vesmíru. Podľa slov textu z druhého storočia, Pastier Hermas, to znamená, "veľké pochopenie," súdnosť. A teda, že nie obyčajná ľútosť nad starým zlom, ale uznanie svojho zatemneného videnia stavu hriechu, a oddelenie seba od božstiev, znižuje svoju rozdelenosť samostatnej existencie, zbavuje seba o fyzickú slávu a o slobodu. Ako hovorí Bazil Veľký, "Pokánie je spása, ale nedostatok porozumenia je smrťou pokánia". Pokánie tým vyžaduje iný rozmer pohľadu na ľudskú hriešnosť, a stáva sa prostriedkom pre odstránenie ľudskej nedostatočnosti a obmedzenia. Pokánie potom by nemalo byť sprevádzané záchvatom viny, ale uvedomením svojho odcudzenia od božstva a blížnych.

Rečnícky význam ako korekcia

Metanoia sa používa na pripomínanie výroku dvoma spôsobmi - oslabí predchádzajúce tvrdenie, alebo ho posilní.

Oslabenie

Použitie metanoie na oslabenie výroku je efektívne, lebo pôvodný výrok ešte platí súčasne s novým vymedzeným výrokom.  Napríklad, keď niekto hovorí: "Ja ťa zabijem. Budeš potrestaný," sila pôvodného tvrdenia ( "Zabijem ťa") zostáva, zatiaľ čo popredia dostáva reálnejšia alternatíva ( "Budeš potrestaný!").

Posilnenie

Keď sa metanoia používa na posilnenie výroku, uľahčuje čitateľovi prechod od mierneho vyhlásenia k radikálnejšiemu, ako v tejto citácii z meditácie Marca Aurélia
Nenapredujem z vlastnej viny i pre nedodržanie napomenutí, a takmer môžem povedať, priamych pokynov bohov (Kniha Prvá)
Tu Aurelius využíva metanoiu na prechod od mierneho výroku ( "nedodržanie napomenutia bohov"), k intenzívnejšiemu ( "... nedodržanie ich priamych pokynov"). Používa klauzulu "Takmer to môžem povedať," ktorou uvádza metanoiu.

Psychologický význam

V psychológii Carl Gustav Jung metanoiou označuje spontánny pokus psychiky liečiť samú seba z neznesiteľného konfliktu pomocou vnútorného rozkladu a potom znovuzrodením v oveľa adaptívnejšej forme. Jung veril, že psychotické epizódy vo všeobecnosti by sa mali chápať ako existenciálne krízy, ktoré boli niekedy pokusmi o sebazáchranu (obnovu). Jungov pojem metanoia ovplyvnil R. D. Laing a a hnutie terapeutickej komunity.
Cagny (Calvados)

Poloha

Obec má rozlohu 8,46 km². Najvyšší bod je položený 32 m n. m. a najnižší bod 13 m n. m.

Obyvateľstvo

Počet obyvateľov obce je 1445 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cornillon

Poloha

Obec má rozlohu 15,58 km². Najvyšší bod je položený 360 m n. m. a najnižší bod 58 m n. m.

Obyvateľstvo

Počet obyvateľov obce je 937 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Edmund Oravec

Životopis

Učiteľ klasických jazykov, literárne činný, stredoškolský profesor (od. roku 1904). Riaditeľ evanjelického gymnázia v Banskej Bystrici (1916-1919).
Spojená škola sv. Jozefa

História školy

Škola nadväzuje na tradíciu kresťanského školstva. V rokoch 1927 až 1950 existovala v Novom Meste nad Váhom Škola sv. Jozefa, ktorej zriaďovateľom bola Kongregácia Školských sestier de Notre Dame. Základnú školu sa vďaka úsiliu rodičov a Kongregácie podarilo znovu obnoviť v roku 1991.
V roku 1995 vzniklo aj Gymnázium sv. Jozefa - najskôr 8-ročné, neskôr aj 4-ročné.
Planétka

Planétka je oficiálny názov pre asteroidy a transneptúnske telesá.
Sú to malé telesá obiehajúce okolo Slnka alebo inej hviezdy (tam sa zatiaľ tieto telesá iba predpokladajú, doteraz nebola objavená žiadna planétka pri inej hviezde), vzhľadom na malú hmotnosť väčšinou nepravidelného tvaru. V slnečnej sústave sa také telesá nachádzajú najmä v priestore medzi Marsom a Jupiterom, v tzv. pásme planétok (niekedy tiež nazývanom pásmo asteroidov). Veľa z nich sa však nachádza aj za dráhou Neptúna, kým iné môžu krížiť dráhu Zeme a dostávajú sa bližšie k Slnku ako naša planéta.

História

Prvá planétka bola objavená 1. januára 1801 v palermskej hvezdárni Giuseppom Piazzim a dostala meno 1 Ceres. Počet objavených telies neustále stúpal. K 1. januáru 2010 bolo známych celkove 477 010 planétok, z toho 229 914 očíslovaných a 15 524 pomenovaných.
Spočiatku boli tieto telesá považované za planéty, neskôr sa vytvorila nová kategória – planétky. Tiež sa stretávame s pomenovaním asteroid alebo staršími názvami planetoida alebo planetoid. Tieto pomenovania mali svoj pôvod vo vzhľade týchto telies (asteroid – hviezde podobné, planetoid – podobné planéte).
V staršej literatúre sa možno stretnúť s teóriou, že planétky vznikli rozpadom nejakej veľkej planéty medzi Marsom a Jupiterom, ale celková hmotnosť planétok (objavených aj neobjavených) nie je dostatočná na vytvorenie poriadnej planéty.

Rozdelenie

Planétky sú rozdelené do skupín a rodín na základe ich orbitálnych charakteristík. Je zvykom pomenovať skupinu planétok po prvej objavenej, zvyčajne najväčšej planétke. 'Skupiny' sú relatívne slabšie previazané ako 'rodiny', ktoré majú viac spoločných čŕt a zvyčajne sú výsledkom rozpadu väčšej, rodičovskej planétky. Prvýkrát boli definované Kiyotsuguom Hirayamaom v roku 1918, a tak sa často na jeho počesť nazývajú Hirayamaove rodiny.
Tassin-la-Demi-Lune

Poloha

Obec má rozlohu 7,79 km². Najvyšší bod je položený 309 m n. m. a najnižší bod 186 m n. m.

Obyvateľstvo

Počet obyvateľov obce je 18 967 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dioskoros I.

Dioskoros I. (v latinizovanej podobe Dioscorus alebo Dioskur; † 4. september 454, Gangra (dnes mesto Çankırı), Turecko) bol v rokoch 444 až 451 alexandrijským patriarchom.
Dioskoros študoval v Alexandrii a dlhší čas pobudol aj medzi egyptskými mníchmi. Bol synovcom alexandrijského patriarchu Cyrila. Neskôr sa u neho stal arcidiakonom a sprevádzal ho v roku 431 na Efezský koncil.
Vo vtedajších kristologických sporoch stál Dioskoros na strane konštantínopolského archimandritu Eutycha. Na synode v Efeze v roku 449, ktorá však vošla do dejín pod názvom Latrocinium Ephesinum („lupičská synoda“), sa monofyzitistickej väčšine na čele s Dioskorom dokonca podarilo docieliť zosadenie a oficiálne odsúdenie konštantínopolského arcibiskupa Flaviana. Udalosti vyvrcholili dokonca Flavianovou násilnou smrťou. Zdalo sa, že Dioskorovi už nič nebráni v presadzovaní svojej, monofyzitizmu veľmi blízkej, teologickej náuky.
No už Chalcedónsky koncil v roku 451 zavrhol závery efezského latrocínia a na naliehanie pápeža Leva I. Veľkého a cisára Marciana napokon Dioskora I. zosadil a poslal do vyhnanstva.
Za svoju teologickú neoblomnosť si Dioskoros síce vyslúžil predovšetkým v Egypte veľký obdiv, no jeho súkromný život však priveľmi príkladný nebol.
Dioskoros zomrel vo vyhnanstve v roku 454.
Lollipop (Big Bang)

Videoklip

Videoklip k piesni sa natáčal v prvý marcový týždeň a premiéru mal 27. marca 2009. O niekoľko týždňov neskôr, 2. mája 2009, bolo zverejnené video z nakrúcania.
Bouchon

Poloha

Obec má rozlohu 4,6 km². Najvyšší bod je položený 105 m n. m. a najnižší bod 15 m n. m.

Obyvateľstvo

Počet obyvateľov obce je 151 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chamadelle

Poloha

Obec má rozlohu 15,35 km². Najvyšší bod je položený 87 m n. m. a najnižší bod 7 m n. m.

Obyvateľstvo

Počet obyvateľov obce je 667 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Švédske národné vodnopólové družstvo mužov

Vrcholné podujatia

Na olympijských hrách získalo švédske družstvo 3 medaily, z toho 1 striebornú. Tú získalo na domácej olympiáde v Štokholme v roku 1912. Dva bronzy pridalo v rokoch 1908 a 1920. Naposledy sa na OH predstavilo v roku 1980, keď kvôli bojkotu olympiády niektorými krajinami sa uvoľnilo miesto. Švédsko na tomto olympijskom turnaji skončilo na poslednom mieste. Na Majstrovstvá sveta sa družstvu nepodarilo kvalifikovať ani raz.
Na Majstrovstvách Európy sa družstvo zúčastnilo 16-krát, naposledy v Bonne 1989. Získalo na nich 3 strieborné medaily, v rokoch 1926, 1947 a 1950. Neskôr sa umiestňovalo na spodných priečkach, resp. v nižšej výkonnostnej kategórii európskeho šampionátu. Posledné súťažné vystúpenie absolvovalo v roku 2002, keď hostilo B kategóriu Majstrovstiev Európy a tesne si nevybojovalo účasť v kvalifikácii na nasledujúce hlavne európske podujatie.
Armissan

Poloha

Obec má rozlohu 12,51 km². Najvyšší bod je položený 195 m n. m. a najnižší bod 3 m n. m.

Obyvateľstvo

Počet obyvateľov obce je 1547 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Derivát (financie)

Derivát (iné názvy: derivátny/derivátový kontrakt, derivátny/derivátový nástroj) je zmluva, ktorej hodnota či cena je úplne alebo prevažne odvodená od hodnoty či ceny nejakého aktíva, od úrovne nejakého indexu alebo od úrovne nejakého iného ukazovateľa (sadzby). 
Spomínané aktívum, index a podobne sa nazýva podkladové aktívum, podkladový index a podobne (angl. underlying asset, underlying index) alebo súhrnne podkladový nástroj (angl. underlying (instrument)). Podkladové aktívum v širšom (a častejšom) zmysle je synonymum pre podkladový nástroj (teda napriek názvu to nie je len aktívum, ale aj ukazovateľ a podobne). Podkladových nástrojov derivátu môže byť aj viac ako jeden. 
Názov derivát pochádza od skutočnosti, že jeho hodnota je odvodená, teda "derivovaná", od inej hodnoty. 
Podstata derivátov je v ich zobchodovaní v budúcnosti (teda v tzv. termínových operáciách/obchodoch) – na rozdiel od spotových operácií/obchodov, ktoré prebehnú v aktuálnom čase (s technickou rezervou 2 dni).

Podkladový nástroj

Podkladový nástroj môže byť aktívum (komodita, akcia, cudzia mena, úver, dlhopis) či ukazovateľ/index (konkrétna úroková sadzba, konkrétny menový kurz, index spotrebiteľských cien, úverová bonita či úverový index, stav počasia a pod.)

Japonský trh s ryžou

Podľa niektorých prameňov dejiny derivátov siahajú až do starovekej Číny, no písomne doložené zmienky o takýchto obchodoch pochádzajú zo 17. storočia z Japonska, kde si takto pestovatelia ryže zabezpečovali budúce príjmy z predaja. Na jar potreboval farmár vstupný kapitál (náklady na osivo, mzdy, žatvu). Ak vedel (alebo to aspoň predpokladal), že s danými prostriedkami vypestuje tonu ryže, a našiel obchodníka, ktorý by to na jeseň kúpil, už na jar mohli spraviť dohodu. Takto vznikol prvý forward kontrakt. Farmár sa zaviazal, že za danú cenu (jeho náklady + adekvátny zisk) a v danej lehote dodá ryžu a kupec si ju v danej lehote vyzdvihne. Každý je spokojný: farmár má prostriedky už na jar, kupec má zafixovanú cenu do budúcna a nemusí sa obávať, aký bude vývoj cien tej danej komodity. Samozrejme takáto fixácia ceny je dvojsečná zbraň: pri veľkom suchu a teda nedostatku ryže na trhu rastie jej cena; ak farmár tonu vypestoval, na takomto obchode stráca (mohol ju predať drahšie), ak vypestoval iba 800 kg, musí 200 kg na trhu dokúpiť za tržnú cenu a tým sa znova dostáva do straty. Na druhej strane, ak však bolo úrodné obdobie, ryže je dostatok a tým jej cena klesá – farmár zarobí viacej a kupec na takomto obchode tratí.

19.storočie

Prvé burzy na svete boli založené v Chicagu - Chicago Board of Trade (CBOT) - v roku 1848 a Chicago Mercantile Exchange (CME) v roku 1874. Najprv sa na nich obchodovalo iba s poľnohospodárskymi plodinami, no v súčasnosti plodiny ustupujú na úkor finančných derivátov.

20. storočie

Deriváty expandujú hlavne do nepoľnohospodárskych komodít (drahé kovy) a finančných nástrojov, ktoré sa stávajú dôležitými pomocníkmi pri riadení tržného rizika.
Ipoltica (potok)

Prameň

Pramení v Nízkych Tatrách, v podcelku Kráľovohoľské Tatry, na západo-severozápadnom svahu Oravcovej (1 544,2 m n. m.) v nadmorskej výške cca 1 405 m n. m.

Opis toku

Od prameňa tečie na krátkom úseku na sever, oblúkom sa stáča na severovýchod a na hornom toku preteká dolinou Hošková, kde priberá Hromisko a Snežnú zľava. Od sútoku s ľavostranným prítokom z JZ svahu Nemeckej tečie na krátkom úseku na východ k sútoku s pravostrannou Driečnou, opätovne sa stáča na severovýchod a na strednom toku preteká dolinou Ráztoka. V tejto doline najprv priberá pravostranný Široký potok pri horárni Ráztoky, následne napája malú vodnú nádrž, preteká popri horárni Lacková na ľavom brehu a priberá prítoky z doliny Studená zľava a z Malinovej doliny sprava. Potom tečie v blízkosti horárne Javorinka na ľavom brehu, sprava priberá Medvedí potok, prechodne tečie k severu, následne priberá aj svoj najdlhší prítok - Dikulu z tej istej strany a výrazne rozšíreným korytom pokračuje dolinou Ipoltica na dolnom toku. Od sútoku s prítokom zo západného svahu Zadného grúňa mení smer toku na severoseverozápad, z oboch strán priberá viaceré prevažne krátke prítoky, z nich vynikajú ľavostranné Mandiška a tesne pred ústím ešte Plevovský potok, ktorý sa vlieva v osade Čierny Váh. Približne 300 m severnejšie od sútoku s Plevovským potokom, sa Ipoltica vlieva do Čierneho Váhu.

Ústie

Do Čierneho Váhu sa vlieva pri osade Čierny Váh v nadmorskej výške 741 m n. m., cca 350 m nad vtokom Čierneho Váhu do vodnej nádrže Čierny Váh.